b'\n_START_ARTICLE_\nDivizijos komisaras\n_START_PARAGRAPH_\nDivizijos komisaras (rus. \xd0\x94\xd0\xb8\xd0\xb2\xd0\xb8\xd0\xb7\xd0\xb8\xd0\xbe\xd0\xbd\xd0\xbd\xd1\x8b\xd0\xb9 \xd0\xba\xd0\xbe\xd0\xbc\xd0\xb8\xd1\x81\xd1\x81\xd0\xb0\xd1\x80)\xc2\xa0\xe2\x80\x93 politini\xc5\xb3 darbuotoj\xc5\xb3 (komisar\xc5\xb3) karinis laipsnis Raudonojoje armijoje 1935\xe2\x80\x931943\xc2\xa0m., atitik\xc4\x99s armijos karin\xc4\xaf laipsn\xc4\xaf komdivas (v\xc4\x97liau\xc2\xa0\xe2\x80\x93 generolas majoras) arba laivyne\xc2\xa0\xe2\x80\x93 antro rango flagmanas. Auk\xc5\xa1tesnis laipsnis\xc2\xa0\xe2\x80\x93 korpuso komisaras (atitiko laipsn\xc4\xaf komkoras), \xc5\xbeemesnis laipsnis\xc2\xa0\xe2\x80\x93 brigados komisaras (atitiko laipsn\xc4\xaf kombrigas)._NEWLINE_Laipsnis \xc4\xafvestas kartu su kitais asmeniniais kariniais laipsniais 1935\xc2\xa0m. rugs\xc4\x97jo 22 d. TSRS CVK ir TSRS LKT nutarimu._NEWLINE_1942\xc2\xa0m. spalio 19 d. VGK nutarimu karini\xc5\xb3 komisar\xc5\xb3 institutas buvo panaikintas. Visi divizijos komisarai gavo viena pakopa \xc5\xbeemesnius atitinkamus armijos ar laivyno laipsnius\xc2\xa0\xe2\x80\x93 t. y., pulkininko ar pirmo rango kapitono (tuo metu kombrigo laipsnio nebebuvo).\n_START_SECTION_\nSkiriamieji \xc5\xbeenklai\n_START_PARAGRAPH_\nDivizijos komisaro skiriamieji \xc5\xbeenklai\xc2\xa0\xe2\x80\x93 apykakliniuose antsiuvuose po du rombus be kariuomen\xc4\x97s r\xc5\xab\xc5\xa1ies emblemos bei bendras vis\xc5\xb3 politini\xc5\xb3 darbuotoj\xc5\xb3 \xc5\xbeenklas (prisi\xc5\xabta raudona penkiakamp\xc4\x97 \xc5\xbevaig\xc5\xbed\xc4\x97 su pjautuvu ir k\xc5\xabju ant abiej\xc5\xb3 rankovi\xc5\xb3 vir\xc5\xa1 rankogali\xc5\xb3). 1941\xc2\xa0m. rugpj\xc5\xab\xc4\x8dio 1 d. buvo nurodyta \xc5\xa1iuos \xc5\xbevaig\xc5\xbed\xc4\x97s pavidalo antsiuvus nebene\xc5\xa1ioti.'